
EXPUNERE DE MOTIVE

1.
CONTEXTUL PROPUNERII

· Motivele și obiectivele propunerii
Să aplice competențelor de executare existente ale Comisiei, prevăzute în Directivele 1999/4/CE, 2000/36/CE, 2001/111/CE, 2001/113/CE și 2001/114/CE, distincția introdusă prin articolele 290 și 291 din Tratatul privind funcționarea Uniunii Europene (TFUE) între competențele delegate și competențele de executare ale Comisiei și să confere Comisiei competențe delegate suplimentare.

Tratatul face distincție între competențele delegate Comisiei de a adopta acte fără caracter legislativ și cu domeniu de aplicare general, care completează sau modifică anumite elemente neesențiale ale unui act legislativ, astfel cum prevede articolul 290 alineatul (1) din tratat (acte delegate), și competențele conferite Comisiei de a adopta condiții unitare de punere în aplicare a actelor obligatorii din punct de vedere juridic ale Uniunii, astfel cum prevede articolul 291 alineatul (2) din tratat (acte de punere în aplicare). În cazul actelor delegate, legiuitorul deleagă Comisiei competența de a adopta acte „cvasi-legislative”. În cazul actelor de punere în aplicare, contextul este foarte diferit. Responsabilitatea de a pune în aplicare actele obligatorii din punct de vedere juridic ale Uniunii Europene revine în primul rând statelor membre. Cu toate acestea, dacă pentru aplicarea unui act legislativ sunt necesare condiții unitare de punere în aplicare, Comisia este autorizată să adopte acte în acest sens. Alinierea Directivelor 1999/4/CE, 2000/36/CE, 2001/111/CE, 2001/113/CE și 2001/114/CE la noile norme din tratat are la bază o clasificare care decurge din noua filozofie referitoare la competențele actuale ale Comisiei.
În plus, tot în contextul acestei noi filozofii, au fost examinate și dispozițiile directivelor menționate anterior pentru a identifica eventualele nevoi suplimentare în materie de competențe care trebuie să fie conferite Comisiei în conformitate cu noua clasificare din tratat.
La sfârșitul acestui exercițiu, a fost elaborat un proiect de propunere de modificare a Directivelor 1999/4/CE, 2000/36/CE, 2001/111/CE, 2001/113/CE și 2001/114/CE.

· Contextul general

Articolele 290 și 291 din Tratatul privind funcționarea Uniunii Europene (TFUE) stabilesc o distincție între două tipuri de acte ale Comisiei:

· În conformitate cu articolul 290 din TFUE, legiuitorul poate „delega Comisiei competența de a adopta acte fără caracter legislativ și cu domeniu de aplicare general, care completează sau modifică anumite elemente neesențiale ale actului legislativ”. Actele juridice adoptate de Comisie în acest mod sunt, potrivit terminologiei utilizate în tratat, „acte delegate” [articolul 290 alineatul (3)].

· În conformitate cu articolul 291 din TFUE, statele membre „iau toate măsurile de drept intern necesare pentru a pune în aplicare actele obligatorii din punct de vedere juridic ale Uniunii”. Aceste acte conferă Comisiei competențe de executare, atunci când sunt necesare condiții unitare pentru punerea lor în aplicare. Actele juridice adoptate de Comisie în acest mod sunt, potrivit terminologiei utilizate în tratat, „acte de punere în aplicare” [articolul 291 alineatul (4)].

· Dispoziții în vigoare în domeniul propunerii
Articolele 290 și 291 din Tratatul privind funcționarea Uniunii Europene (TFUE).

Decizia Consiliului 1999/468/CE din 28 iunie 1999 de stabilire a normelor privind exercitarea competențelor de executare conferite Comisiei, astfel cum a fost modificată prin Decizia Consiliului 2006/512/CE, abrogată prin Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie.
· Coerența cu celelalte politici și obiective ale Uniunii

Nu se aplică.

2.
REZULTATELE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI

· Consultarea părților interesate

· Obținerea și utilizarea cunoștințelor de specialitate
Nu a fost necesară consultarea părților interesate sau obținerea de cunoștințe de specialitate din surse externe, având în vedere că propunerea este o chestiune interinstituțională care va afecta toate actele Consiliului și/sau ale Consiliului și ale Parlamentului European.

· Evaluarea impactului
Nu a fost necesară evaluarea impactului, deoarece propunerea este o chestiune interinstituțională care va afecta toate actele Consiliului și/sau ale Consiliului și ale Parlamentului European.

3.
ELEMENTELE JURIDICE ALE PROPUNERII

· Rezumatul acțiunii propuse

Să se identifice competențele delegate și competențele de executare care ar trebui conferite Comisiei în ceea ce privește Directivele 1999/4/CE, 2000/36/CE, 2001/111/CE, 2001/113/CE și 2001/114/CE și să se stabilească procedura corespunzătoare de adoptare a acestor acte în noul context juridic creat prin intrarea în vigoare a articolelor 290 și 291 din TFUE.

· Temei juridic
Articolele 43 și 114 din Tratatul privind funcționarea Uniunii Europene.

· Principiul subsidiarității
Propunerea intră în domeniul comun de competență al UE și al statelor membre și respectă principiul subsidiarității.

· Principiul proporționalității 
Propunerea respectă principiul proporționalității.

· Alegerea instrumentelor
Propunerea face parte din exercițiul de aliniere și se referă exclusiv la competențele Comisiei în noul context juridic creat prin tratatele de la Lisabona. Dispozițiile privind competențele delegate ale Comisiei nu trebuie să fie transpuse în dreptul intern al statelor membre. Prin urmare, forma juridică aleasă este regulamentul.

Propunere de
REGULAMENT AL PARLAMENTULUI EUROPEAN ŞI AL CONSILIULUI
de modificare a Directivelor 1999/4/CE, 2000/36/CE, 2001/111/CE, 2001/113/CE și 2001/114/CE în ceea ce privește competențele care urmează să fie conferite Comisiei
PARLAMENTUL EUROPEAN ŞI CONSILIUL UNIUNII EUROPENE,

având în vedere Tratatul privind funcționarea Uniunii Europene, în special articolul 43 alineatul (2) și articolul 114 alineatul (1),
având în vedere propunerea Comisiei Europene
,

după transmiterea proiectului de act legislativ către parlamentele naționale,

având în vedere avizul Comitetului Economic și Social European
,
hotărând în conformitate cu procedura legislativă ordinară,

întrucât:

(1)
Directiva 1999/4/CE a Parlamentului European și a Consiliului din 22 februarie 1999 privind extractele de cafea și de cicoare
, Directiva 2000/36/CE a Parlamentului European și a Consiliului din 23 iunie 2000 privind produsele din cacao și din ciocolată destinate consumului uman
, Directiva 2001/111/CE a Consiliului din 20 decembrie 2001 privind anumite tipuri de zahăr destinate consumului uman
, Directiva 2001/113/CE a Consiliului din 20 decembrie 2001 privind gemurile, jeleurile și marmeladele de fructe, precum și piureul de castane îndulcit destinate alimentației umane
 și Directiva 2001/114/CE a Consiliului din 20 decembrie 2001 privind anumite tipuri de lapte conservat, parțial sau integral deshidratat și destinat consumului uman
 conferă Comisiei anumite competențe în vederea punerii în aplicare a unora dintre dispozițiile lor, urmând ca respectivele competențe să fie exercitate în conformitate cu procedurile prevăzute în Decizia Consiliului 1999/468/CE din 28 iunie 1999 de stabilire a normelor privind exercitarea competențelor de executare conferite Comisiei
, astfel cum a fost modificată prin Decizia 2006/512/CE
.

(2)
Ca o consecință a intrării în vigoare a Tratatului de la Lisabona, competențele respective trebuie să se alinieze la articolul 290 din Tratatul privind funcționarea Uniunii Europene (denumit în continuare „tratatul”).
(3)
Deși anexele la Directivele 1999/4/CE, 2000/36/CE, 2001/111/CE și 2001/114/CE conțin elemente tehnice care ar putea necesita adaptarea sau actualizarea pentru a ține seama de evoluția standardelor internaționale în domeniu, aceste directive nu conferă Comisiei competențele necesare pentru a adapta sau actualiza anexele în cel mai scurt timp în funcție de evoluția standardelor internaționale. În plus, Directiva 1999/4/CE nu conferă Comisiei competențele adecvate pentru a adapta sau actualiza în cel mai scurt timp anexa sa în funcție de progresul tehnic, deși anexa conține elemente tehnice care ar putea necesita, de asemenea, adaptarea sau actualizarea pentru a ține seama de progresul tehnic. În plus, deși conțin elemente tehnice care pot necesita adaptarea sau actualizarea pentru a ține seama de progresul tehnic, punctele A și B (1) din anexa I la Directiva 2000/36/CE nu sunt incluse în competențele Comisiei de a adapta anumite dispoziții ale anexei în funcție de progresul tehnic. Prin urmare, pentru implementarea coerentă a Directivelor 1999/4/CE, 2000/36/CE, 2001/111/CE, 2001/113/CE și 2001/114/CE, trebuie să se confere Comisiei și competențele suplimentare de a adapta sau actualiza anexele la Directivele 1999/4/CE, 2000/36/CE, 2001/111/CE și 2001/114/CE în funcție de progresul tehnic și de evoluția standardelor internaționale.

(4)
Prin urmare, în vederea completării sau a modificării anumitor elemente neesențiale ale Directivelor 1999/4/CE, 2000/36/CE, 2001/111/CE, 2001/113/CE și 2001/114/CE în funcție de progresul tehnic și/sau, după caz, de progresele în materie de standarde internaționale, trebuie să se delege Comisiei competența de a adopta acte legislative în conformitate cu articolul 290 din tratat, referitor la domeniul de aplicare și conținutul următor: în ceea ce privește Directiva 1999/4/CE, să adapteze sau să actualizeze caracteristicile tehnice referitoare la descrierile și definițiile produselor din anexă, exprimate, în mod normal, în procente; în ceea ce privește Directiva 2000/36/CE, să adapteze sau să actualizeze caracteristicile tehnice referitoare la denumirile comerciale și definițiile din secțiunea A din anexa 1, exprimate, în mod normal, în procente și/sau în grame, precum și secțiunile B, C și D din anexa menționată; în ceea ce privește Directiva 2001/111/CE, să adapteze sau să actualizeze partea A din anexă în ceea ce privește caracteristicile tehnice referitoare la denumirile și definițiile produselor, precum și partea B din anexă; în ceea ce privește Directiva 2001/113/CE, să adapteze sau să actualizeze anexa I în ceea ce privește caracteristicile tehnice referitoare la denumirea și definițiile produselor, exprimate, în mod normal, în procente și/sau în grame, precum și anexa II și partea B din anexa III; și în ceea ce privește Directiva 2001/114/CE, să adapteze sau să actualizeze anexa I în ceea ce privește caracteristicile tehnice legate de definițiile și denumirile produselor, exprimate, în mod normal, în procente, precum și anexa II.
(5)
Este deosebit de important ca, pe parcursul activităților pregătitoare, Comisia să desfășoare consultări adecvate, inclusiv la nivel de experți. În momentul pregătirii și al elaborării actelor delegate, Comisia trebuie să garanteze transmiterea simultană, promptă și adecvată a documentelor relevante către Parlamentul European și către Consiliu.

(6)
Ca urmare a adoptării Regulamentului (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare
, care se aplică tuturor etapelor de producție, prelucrare și distribuție a produselor alimentare și a hranei pentru animale la nivelul Uniunii, cât și la nivel național, dispozițiile de ordin general ale Uniunii privind alimentele se aplică direct produselor reglementate de Directivele 1999/4/CE, 2000/36/CE, 2001/111/CE, 2001/113/CE și 2001/114/CE. În consecință, nu mai este necesar ca Comisia să aibă competența să alinieze dispozițiile directivelor în cauză la dispozițiile de ordin general ale Uniunii privind alimentele. Dispozițiile care conferă aceste competențe trebuie, deci, eliminate.
(7)
Prin urmare, Directivele 1999/4/CE, 2000/36/CE, 2001/111/CE, 2001/113/CE și 2001/114/CE trebuie modificate în consecință.

(8)
Deoarece modificările aduse Directivelor 1999/4/CE, 2000/36/CE, 2001/111/CE, 2001/113/CE și 2001/114/CE se referă exclusiv la competențele Comisiei, nu este necesar ca acestea să fie transpuse de către statele membre,
ADOPTĂ PREZENTUL REGULAMENT:

Articolul 1

Articolele 4 și 5 din Directiva 1999/4/CE se înlocuiesc cu următorul text:
„Articolul 4

Comisia trebuie să fie împuternicită să adopte acte delegate în conformitate cu articolul 5 pentru a modifica caracteristicile tehnice referitoare la descrierile și definițiile produselor din anexă în funcție de evoluția standardelor internaționale în domeniu și, după caz, de progresul tehnic.

Articolul 5 

1.
Competența de a adopta actele delegate menționate în prezenta directivă este conferită Comisiei în condițiile prevăzute în prezentul articol.

2.
Competența de a adopta acte delegate menționată la articolul 4 se conferă Comisiei pe o perioadă nedeterminată, începând de la (…). (Oficiul pentru Publicații va completa data intrării în vigoare a prezentului act de modificare).

3.
Delegarea de competențe menționată la articolul 4 poate fi revocată în orice moment de Parlamentul European sau de Consiliu. Decizia de revocare pune capăt delegării competențelor indicate în respectiva decizie. Decizia produce efecte din ziua următoare datei publicării în Jurnalul Oficial al Uniunii Europene sau de la o dată ulterioară menționată în decizie. Decizia nu afectează valabilitatea actelor delegate deja în vigoare.

4.
De îndată ce adoptă un act delegat, Comisia îl notifică simultan Parlamentului European și Consiliului.

5.
Un act delegat adoptat în temeiul articolului 4 intră în vigoare numai în cazul în care nici Parlamentul European și nici Consiliul nu au formulat obiecțiuni în termen de două luni de la data notificării acestuia către Parlamentul European și Consiliu sau în cazul în care, înaintea expirării termenului respectiv, Parlamentul European și Consiliul au informat Comisia că nu vor formula obiecțiuni. Acest termen se prelungește cu două luni la inițiativa Parlamentului European sau a Consiliului.”

Articolul 2

Articolele 5 și 6 din Directiva 2000/36/CE se înlocuiesc cu următorul text: 

„Articolul 5

Comisia este împuternicită să adopte acte delegate în conformitate cu articolul 6 în vederea modificării caracteristicilor tehnice referitoare la denumirile comerciale și definițiile din secțiunea A din anexa 1, precum și în vederea modificării secțiunilor B, C și D din anexă, în funcție de evoluția standardelor internaționale în domeniu și, după caz, de progresul tehnic.

Articolul 6

1.
Competența de a adopta actele delegate menționate în prezenta directivă este conferită Comisiei în condițiile prevăzute în prezentul articol.

2.
Competența de a adopta actele delegate menționate la articolul 5 este conferită Comisiei pentru o perioadă de timp nedeterminată, începând de la (…). (Oficiul pentru Publicații va completa data intrării în vigoare a prezentului act de modificare).

3.
Delegarea de competențe menționată la articolul 5 poate fi revocată în orice moment de Parlamentul European sau de Consiliu. Decizia de revocare pune capăt delegării competențelor indicate în respectiva decizie. Decizia produce efecte din ziua următoare datei publicării în Jurnalul Oficial al Uniunii Europene sau de la o dată ulterioară menționată în decizie. Decizia nu afectează valabilitatea actelor delegate deja în vigoare.

4.
De îndată ce adoptă un act delegat, Comisia îl notifică simultan Parlamentului European și Consiliului.

5.
Un act delegat adoptat în temeiul articolului 5 intră în vigoare numai în cazul în care nici Parlamentul European și nici Consiliul nu au formulat obiecțiuni în termen de două luni de la data notificării acestuia către Parlamentul European și Consiliu, sau în cazul în care, înaintea expirării termenului respectiv, Parlamentul European și Consiliul au informat Comisia că nu vor formula obiecțiuni. Acest termen se prelungește cu două luni la inițiativa Parlamentului European sau a Consiliului.”

Articolul 3

Articolele 4 și 5 din Directiva 2001/111/CE se înlocuiesc cu următorul text:
„Articolul 4

Comisia este împuternicită să adopte acte delegate în conformitate cu articolul 5 pentru a modifica partea A din anexă în ceea ce privește caracteristicile tehnice legate de denumirea și definițiile produselor, precum și partea B din anexă, în funcție de evoluția standardelor internaționale în domeniu și, după caz, de progresul tehnic.

Articolul 5

1.
Competența de a adopta actele delegate menționate în prezenta directivă este conferită Comisiei în condițiile prevăzute în prezentul articol.

2.
Competența de a adopta acte delegate menționată la articolul 4 este conferită Comisiei pe o perioadă nedeterminată, începând de la (…). (Oficiul pentru Publicații va completa data intrării în vigoare a prezentului act de modificare)

3.
Delegarea de competențe menționată la articolul 4 poate fi revocată în orice moment de Parlamentul European sau de Consiliu. Decizia de revocare pune capăt delegării competențelor indicate în respectiva decizie. Decizia produce efecte din ziua următoare datei publicării în Jurnalul Oficial al Uniunii Europene sau de la o dată ulterioară menționată în decizie. Decizia nu afectează valabilitatea actelor delegate deja în vigoare.

4.
De îndată ce adoptă un act delegat, Comisia îl notifică simultan Parlamentului European și Consiliului.

5.
Un act delegat adoptat în temeiul articolului 4 intră în vigoare numai în cazul în care nici Parlamentul European și nici Consiliul nu au formulat obiecțiuni în termen de două luni de la data notificării acestuia către Parlamentul European și Consiliu, sau în cazul în care, înaintea expirării termenului respectiv, Parlamentul European și Consiliul au informat Comisia că nu vor formula obiecțiuni. Acest termen se prelungește cu două luni la inițiativa Parlamentului European sau a Consiliului.”

Articolul 4

Articolele 5 și 6 din Directiva 2001/113/CE se înlocuiesc cu următorul text: 

„Articolul 5

Comisia este împuternicită să adopte acte delegate în conformitate cu articolul 6 pentru a modifica anexa I în ceea ce privește caracteristicile tehnice legate de denumirea și definițiile produselor, precum și anexa II și partea B din anexa III, în funcție de evoluția standardelor internaționale în domeniu și, după caz, de progresul tehnic.

Articolul 6

1.
Competența de a adopta actele delegate menționate în prezenta directivă este conferită Comisiei în condițiile prevăzute în prezentul articol.

2.
Competența de a adopta actele delegate menționate la articolul 5 este conferită Comisiei pe o perioadă nedeterminată, începând de la (…). (Oficiul pentru Publicații va completa data intrării în vigoare a prezentului act de modificare).

3.
Delegarea de competențe menționată la articolul 5 poate fi revocată în orice moment de Parlamentul European sau de Consiliu. Decizia de revocare pune capăt delegării competențelor indicate în respectiva decizie. Decizia produce efecte din ziua următoare datei publicării în Jurnalul Oficial al Uniunii Europene sau de la o dată ulterioară menționată în decizie. Decizia nu afectează valabilitatea actelor delegate deja în vigoare.

4.
De îndată ce adoptă un act delegat, Comisia îl notifică simultan Parlamentului European și Consiliului.
5.
Un act delegat adoptat în temeiul articolului 5 intră în vigoare numai în cazul în care nici Parlamentul European și nici Consiliul nu au formulat obiecțiuni în termen de două luni de la data notificării acestuia către Parlamentul European și Consiliu, sau în cazul în care, înaintea expirării termenului respectiv, Parlamentul European și Consiliul au informat Comisia că nu vor formula obiecțiuni. Termenul respectiv este prelungit cu două luni la inițiativa Parlamentului European sau a Consiliului.”
Articolul 5

Articolele 5 și 6 din Directiva 2001/114/CE se înlocuiesc cu următorul text: 

„Articolul 5

Comisia este împuternicită să adopte acte delegate în conformitate cu articolul 6 pentru a modifica anexa I în ceea ce privește caracteristicile tehnice legate de denumirea și definițiile produselor, precum și anexa II, în funcție de evoluția standardelor internaționale în domeniu și, după caz, de progresul tehnic.
Articolul 6

1.
Competența de a adopta actele delegate menționate în prezenta directivă este conferită Comisiei în condițiile prevăzute în prezentul articol.

2.
Competența de a adopta actele delegate menționate la articolul 5 este conferită Comisiei pe o perioadă nedeterminată, începând de la (…). (Oficiul pentru Publicații va completa data intrării în vigoare a prezentului act de modificare).

3.
Delegarea de competențe menționată la articolul 5 poate fi revocată în orice moment de Parlamentul European sau de Consiliu. Decizia de revocare pune capăt delegării competențelor indicate în respectiva decizie. Decizia produce efecte din ziua următoare datei publicării în Jurnalul Oficial al Uniunii Europene sau de la o dată ulterioară menționată în decizie. Decizia nu afectează valabilitatea actelor delegate deja în vigoare. 

4.
De îndată ce adoptă un act delegat, Comisia îl notifică simultan Parlamentului European și Consiliului.

5.
Un act delegat adoptat în temeiul articolului 5 intră în vigoare numai în cazul în care nici Parlamentul European și nici Consiliul nu au formulat obiecțiuni în termen de două luni de la data notificării acestuia către Parlamentul European și Consiliu, sau în cazul în care, înaintea expirării termenului respectiv, Parlamentul European și Consiliul au informat Comisia că nu vor formula obiecțiuni. Termenul respectiv este prelungit cu două luni la inițiativa Parlamentului European sau a Consiliului.”

Articolul 6

Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

Prezentul regulament este obligatoriu în toate elementele sale și se aplică direct în toate statele membre.

Adoptată la Bruxelles, 
Pentru Parlamentul European,
Pentru Consiliu,

